CELEX: 31999R1373
Language: sl
Date: 1999-06-25 00:00:00
Title: Uredba Komisije (ES) št. 1373/1999 z dne 25. junija 1999 o spremembi Uredbe (ES) št. 2848/98 za sektor surovega tobaka in določitvi količin jamstvenih pragov, ki se smejo prenesti na drugo skupino sort za letino 1999

Pomembno pravno obvestilo

|

31999R1373

Uradni list L 162 , 26/06/1999 str. 0047 - 0048

		Uredba Komisije (ES) št. 1373/1999z dne 25. junija 1999o spremembi Uredbe (ES) št. 2848/98 za sektor surovega tobaka in določitvi količin jamstvenih pragov, ki se smejo prenesti na drugo skupino sort za letino 1999KOMISIJA EVROPSKIH SKUPNOSTI JE,ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (EGS) št. 2075/92 z dne 30. junija 1992 o skupni ureditvi trga za surovi tobak [1], kakor je bila nazadnje spremenjena z Uredbo (ES) št. 660/1999 [2], in zlasti členov 7 in 9(4) Uredbe,(1) ker točka C Priloge V k Uredbi Komisije (ES) št. 2848/98 z dne 22. decembra 1998 o določitvi podrobnih pravil za uporabo Uredbe Sveta (EGS) št. 2075/92 glede sheme premij, proizvodnih kvot in posebne pomoči za skupine proizvajalcev v sektorju surovega tobaka [3], kakor je bila nazadnje spremenjena z Uredbo (ES) št. 731/1999 [4], iz variabilnega dela premije izključuje serije, prodane po ceni med najnižjo ceno in najnižjo ceno, povečano za 40 %, za vsako skupino sort, ki jo prideluje skupina proizvajalcev;(2) ker je bila Komisija opozorjena na tobak nizke komercialne vrednosti, ki je izključen iz variabilnega dela premije, kakor je opredeljeno v točki C Priloge V k Uredbi (ES) št. 2848/98; ker je zaradi takšne nizke komercialne vrednosti priporočljivo, iz upravičenosti do variabilnega dela premije izključiti tudi druge kategorije tobaka nizke kakovosti s komercialno ceno nad najnižjo ceno, povečano za 40 %; ker je treba točko C Priloge V spremeniti, da se vsaki državi članici za letino 1999 omogoči, da lahko zviša prag za izključitev tobaka iz variabilnega dela premije, da se lažje izpolnjujejo zahteve po izboljšanju kakovosti tobaka v vsaki državi članici;(3) ker je člen 9 Uredbe (EGS) št. 2075/92 uvedel proizvodne kvote za različne skupine sort tobaka; ker so se posamezne kvote razdelile med proizvajalce na podlagi jamstvenih pragov za 1999, določenih v členu 3 Uredbe (ES) št. 660/1999; ker lahko na podlagi člena 9(4) Uredbe (EGS) št. 2075/92 Komisija države članice pooblasti za prenos delov količin jamstvenih pragov na druge skupine sort; ker ti prenosi ne povzročajo dodatnih stroškov za EKUJS in ne vodijo k nobenemu povišanju skupnih dodeljenih jamstvenih pragov posameznih držav članic;(4) ker se mora ta uredba začeti uporabljati pred rokom za sklenitev pogodb o pridelavi, določenim v členu 55(3) Uredbe (ES) št. 2848/98;(5) ker so ukrepi, predvideni s to uredbo, v skladu z mnenjem Upravljalnega odbora za tobak,SPREJELA NASLEDNJO UREDBO:Člen 1Za letino 1999 se države članice pooblasti, da v skladu s členom 22(4) Uredbe (ES) št. 2848/98 prenesejo količine jamstvenih pragov, določene v Prilogi k tej uredbi, iz ene skupine sort v drugo.Člen 2Točki C Priloge V k Uredbi (ES) št. 2848/98 se doda naslednji stavek:"Vendar pa lahko za letino 1999 vsaka država članica pred 30. julijem določi za povečanje najnižje cene stopnjo, ki znaša več kot 40 %."Člen 3Ta uredba začne veljati z dnem objave v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 25. junija 1999Za KomisijoFranz FischlerČlan Komisije[1] UL L 215, 30.7.1992, str. 70.[2] UL L 83, 27.3.1999, str. 10.[3] UL L 358, 31.12.1998, str. 17.[4] UL L 93, 8.4.1999, str. 20.--------------------------------------------------PRILOGAKoličine jamstvenih pragov, ki jih vsaka država članica lahko prenese iz ene skupine sort v drugoDržava članica | Skupina sort, iz katere se prenesejo količine | Skupina sort, v katero se prenesejo količine |Italija | 114,6 t Katerini (Skupina VII) | 114,6 t flue-cured (Skupina I) |193 t Katerini (Skupina VII) | 193 t light air-cured (Skupina II) |144,4 t Katerini (Skupina VII) | 144,4 t dark air-cured (Skupina III) |Grčija | 27 t sorte Kaba Koulak (Skupina VIII) | 22,7 t flue-cured (Skupina I) |Španija | 3191 t dark air-cured (Skupina III) | 3191 t light air-cured (Skupina II) |84 t dark air-cured (Skupina III) | 67,2 t flue-cured (Skupina I) |Portugalska | 200 t light air-cured (Skupina II) | 160 t flue-cured (Skupina I) |Nemčija | 1317 t light air-cured (Skupina II) | 1234 t flue-cured (Skupina I) |196 t dark air-cured (Skupina III) | 165 t flue-cured (Skupina I) |--------------------------------------------------